|  |  |  |
| --- | --- | --- |
|  | Vår dato | Vår referanse |
| 19.02.16 | 16/00197 |
| Deres dato | Deres referanse |
|  |  |
| Mottakere:Se liste i vedlegg 1 | Saksbehandler:  |  |
| Viel Sørensen |
|  |

Invitasjon pilotering av Best Value Procurement i Norge

**Direktoratet for forvaltning og IKT (Difi) inviterer offentlige oppdragsgivere til å prøve ut innkjøps- og prosjektstyringsmetoden Best Value** **Procurement (BVP) i Norge. Metoden er utviklet ved universitetet i Arizona, og har gitt meget gode resultater i over 300 prosjekter i Nederland**

Difi ønsker å øke profesjonaliteten i offentlige anskaffelser og bidra til at offentlige oppdragsgivere bruker handlingsrommet i regelverket. BVP vektlegger kompetanse og prestasjon i konkurransen. Metoden inneholder kjente elementer, som dialog i tidligfase, bruk av intervju i konkurransen og bruk av leverandørens kompetanse til løsningsvalg. BVP er imidlertid en metode som ser innkjøp og prosjektstyring i sammenheng. Den bruker andre virkemidler enn detaljert kontroll og styring av leverandør for å oppnå resultater. Dette har positive effekter for samarbeidet mellom byggherre og leverandør og gir leverandøren mulighet til å bruke sin kompetanse. Resultatene fra de nederlandske prosjektene viser at metoden gir lavere innkjøpspris, raskere prosjektgjennomføring, redusert ressursbruk hos byggherre og langt færre konflikter i kontraktsperioden.

Difi søker nå pilotprosjekter som vil prøve ut metoden i praksis. Dette brevet sendes ut til organisasjoner som har uttrykt et ønske om å delta i piloteringen. En beskrivelse av piloteringen er vedlagt dette brevet.

**Første pilotmøte**

Det første pilotmøtet holdes **tirsdag 29. mars kl. 11-15 i Difis lokaler Grev Wedels plass 9, Oslo.**

På møtet presenterer Difi fremdriftsplanen for BVP-pilotering i Norge. Vi informerer nærmere om prosjektkrav, mulig bistand og Difis og pilotprosjektenes roller. En utfyllende agenda ettersendes. På møtet bør representanter fra prosjekt- eiendoms- eller byggherreavdeling delta. Dere kan delta med flere representanter dersom dere ønsker det.

Vi ber om at påmelding til møtet sendes til Viel Sørensen på e-post: vso@difi.no.

Vennlig hilsen
for Difi

Bente Hagelien Viel Sørensen
Seksjonssjef Seniorrådgiver

Antall vedlegg: 2

**Vedlegg 1**

Mottakere av invitasjonen

| **Organisasjon** | **Hovedmottaker** | **Kopi** |
| --- | --- | --- |
| Asker kommune | Ragnar Slaastad Studsrød, eiendomsdirektør |  |
| Gran kommune | Gaute Øvrebotten, prosjektsjef |  |
| Jernbaneverket | Gunnar Løvås, assisterende jernbanedirektør | Michael Bors, direktør leverandør og marked |
| Nord-Trøndelag fylkeskommune | Rune Gjermo, eiendomsleder | Karl Arne Jensen, prosjektleder |
| Nye Veier AS | Bjørn Børseth, direktør for kontrakt og anskaffelser |  |
| Omsorgsbygg Oslo KF | Per Morten Johansen, administrerende direktør | Jon Søland, juridisk direktør |
| Ringsaker kommune | Kjetil Wold Henriksen, bygg- og eiendomssjef |  |
| Statsbygg | Harald Vaagaasar Nikolaisen, administrerende direktør | Synnøve Lyssand Sandberg, byggherredirektørBjørn Kuvås, avdelingsdirektørBård Sandbæk, avdelingsdirektør |
| Trondheim kommune | Ingrid Haagensli, utbyggingssjef |  |
| Undervisningsbygg Oslo KF | Rigmor Hansen, administrerende direktør | Ingvild Garberg, juridisk rådgiver |
| Universitetet i Oslo | Erik Munthe-Kaas, prosjektdirektør | Robert Onarheim, innkjøpssjef eiendom |
| Vegdirektoratet | Jane Bordal, direktør veg- og transportavdelingen | Marit Brandtsegg, direktør for trafikksikkerhet, miljø og teknologi |